b"\n_START_ARTICLE_\nFranco Pellizotti\n_START_SECTION_\nDopatge i suspensi\xc3\xb3\n_START_PARAGRAPH_\nAl Giro d'It\xc3\xa0lia de 2009 va acabar tercer classificat, acompanyant a la maglia rosa Den\xc3\xads M\xc3\xa9nxov i al segon Danilo Di Luca. A m\xc3\xa9s, va obtenir una vict\xc3\xb2ria d'etapa a l'ascensi\xc3\xb3 al Blockhaus, port de categoria especial. Posteriorment es va saber que Di Luca, havia donat positiu per CERA. L'exclusi\xc3\xb3 i sanci\xc3\xb3 a Di Luca va fer que, en un principi, Pellizotti pug\xc3\xa9s al segon lloc de la general i se li atorg\xc3\xa9s una etapa m\xc3\xa9s._NEWLINE_Al Tour de Fran\xc3\xa7a va aconseguir el mallot de la muntanya, per davant d'Egoi Mart\xc3\xadnez; i tamb\xc3\xa9 va aconseguir el premi de la combativitat._NEWLINE_El 3 de maig de 2010, l'UCI demana l'obertura d'un procediment disciplinari degut a valors anormals al passaport biol\xc3\xb2gic. \xc3\x89s excl\xc3\xb2s de l'equip Liquigas que ha de  participar en el Giro d'It\xc3\xa0lia_NEWLINE_La fiscalia antidopatge del CONI deman\xc3\xa0 una sanci\xc3\xb3 de dos anys de suspensi\xc3\xb3 pel corredor, en base als resultats an\xc3\xb2rmals detectats. El 8 de novembre de 2010 el Tribunal Nacional Antidopatge (TNA) del CONI va absoldre el corredor al considerar que els indicis presentats eren insuficients i que no hi havia un nivell de certesa suficient per condemnar al ciclista._NEWLINE_L'UCI,  va mostrar el seu rebuig a la decisi\xc3\xb3 del TNA itali\xc3\xa0 i va anunciar que presentaria un recurs davant el TAS, la m\xc3\xa0xima inst\xc3\xa0ncia esportiva. El 8 de mar\xc3\xa7 del 2011 el TAS va sancionar amb dos anys de suspensi\xc3\xb3 a Franco Pellizotti per dopatge, refor\xc3\xa7ant aix\xc3\xad l'\xc3\xbas del passaport biol\xc3\xb2gic com m\xc3\xa8tode per la lluita antidopatge. El TAS va ordenar tamb\xc3\xa9 la seva exclusi\xc3\xb3 de totes les curses en les que hagu\xc3\xa9s participat a partir del dia dels seus resultats an\xc3\xb2rmals en el passaport biol\xc3\xb2gic. Aix\xc3\xad li van ser anul\xc2\xb7lats els resultats del 2009: el segon lloc al Giro d'It\xc3\xa0lia seria per Carlos Sastre, la seva vict\xc3\xb2ria al Blockhaus durant aquell Giro pasaria a Stefano Garzelli i el mallot de la muntanya del Tour de Fran\xc3\xa7a a mans d'Egoi Mart\xc3\xadnez."